Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav, oddelenie pre cudzie jazyky 	
	
Zahraničná pracovná cesta	
Miesto konania – štát, mesto:	Rakúsko, Viedeň	
Organizátor:	Informačná služba OSN (UNIS) Viedeň 	
Termín:	23. apríl 2015  	
Účel:	Účasť na workshope pre učiteľov anglického jazyka 	
Rokovací jazyk:	Anglický jazyk 	
	
Rámcový program
23. 04. 2015 – workshop pre učiteľov anglického jazyka	
	
Stručný priebeh	
Workshop bol organizovaný Informačnou službou Organizácie spojených národov vo Viedni (UNIS Viedeň). Organizovanie predmetných workshopov je jednou z aktivít UNIS Viedeň, ktorých cieľom je podpora edukačného procesu a implementácie rôznych tém do výchovno-vzdelávacieho procesu.  Cieľovou skupinou workshopu boli učitelia základných a stredných škôl, ktorí vyučujú anglický jazyk v Rakúsku. Účasť učiteľov na workshope je súčasťou ich celoživotného vzdelávania a absolvované hodiny sa zarátavajú do množstva hodín, ktoré musia učitelia v Rakúsku povinne absolvovať každý rok v rámci ich celoživotného vzdelávania. 
Hlavným cieľom workshopu bola prezentácia činnosti a výstupov práce OSN a UNIS Viedeň a poskytnutie množstva výučbových materiálov pre učiteľov základných a stredných škôl. Adekvátne použitie výučbových materiálov na vyučovacích hodinách vhodne podporuje implementáciu rôznych tém, napríklad základné občianske a ľudské práva, migrácia a utečenci, mier, zdravie, bezpečnosť, humanitárna pomoc. UNIS Viedeň zároveň poskytuje školám možnosť návštevy ich organizácie s cieľom priblížiť žiakom činnosť organizácie a rôzne témy, ktorými sa organizácia zaoberá, a tak podporiť výchovné a vzdelávacie ciele edukačného procesu žiakov.   

Program workshopu:
1.	Činnosti a práca OSN a UNIS Viedeň, vrátane prehliadky organizácie UNIS Viedeň
2.	Prezentácia témy „Utečenci“
3.	Prezentácia rôznych výučbových materiálov k témam „Utečenci“, „Hlad“, „Detskí vojaci“
4.	Práca v skupinách, počas ktorej učitelia pripravili časť vyučovacej hodiny s použitím výučbových materiálov, prezentácia práce v skupinách 	
Odporúčania a závery	
Realizované workshopy sú vhodne zamerané na implementáciu rôznych tém do edukačného procesu žiakov, čím dochádza k silnej podpore medzipredmetových vzťahov, prierezových tém, či tematického vyučovania. Pre učiteľov je pripravené množstvo rôznych výučbových materiálov, ktorých implementovanie do výchovno-vzdelávacieho procesu si učitelia majú možnosť overiť pri tvorbe plánov vyučovacej hodiny a to priamo na workshope. Počas workshopu im je zároveň poskytnutý priestor na prezentáciu ich práce, diskusiu a spätnú väzbu od ostatných účastníkov. Absolvovanie workshopu učiteľmi zároveň podporuje ich celoživotné vzdelávanie a nadviazanie spolupráce s učiteľmi z iných škôl.  
Výučbové materiály poskytnuté UNIS Viedeň sú k dispozícii v anglickom a nemeckom jazyku. Z tohto dôvodu by bolo vhodné zabezpečiť preklady materiálov, ktoré sú relevantné pre slovenské podmienky, i do slovenského jazyka. Zároveň by bolo vhodné podporiť spoluprácu s UNIS Viedeň na národnej úrovni, napríklad možnosťou absolvovať workshopy organizované UNIS Viedeň i slovenskými učiteľmi. 
	
Očakávaný prínos	
Absolvovaním workshopu organizovaného UNIS Viedeň sa získali informácie o realizácii, zameraní a priebehu workshopu, ako i o výučbových materiáloch, ktoré sú k dispozícii pre učiteľov v Rakúsku. Nadobudnuté informácie sú podkladom k ďalšej spolupráci s UNIS Viedeň v oblasti vzdelávacej politiky. 
  	
Prehľad prinesenej dokumentácie a miesto jej uloženia	
-		
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 11. máj 2015	
Správu schválil: Mgr. Petra Fridrichová, PhD.